A.

Ar KGCVN “Asolo – Prosecco” apzīmētā vīna (kas minēts 1. pantā) ražošanai izmantoto vīnogu audzēšanas apgabals pilnībā aptver Castelcucco, Cornuda un Monfumo pašvaldības teritoriju un daļēji – šādu pašvaldību teritoriju: Asolo, Borso del Grappa, Caerano S. Marco, Cavaso del Tomba, Crespano del Grappa, Crocetta del Montello, Fonte, Giavera del Montello, Maser, Montebelluna, Nervesa della Battaglia, Paderno del Grappa, Pederobba, Possagno, S. Zenone degli Ezzelini un Volpago del Montello. Apgabala robeža ir šāda: no apdzīvotās vietas Ciano, kas atrodas Crocetta del Montello pašvaldības teritorijā, robežlīnija virzās uz austrumiem pa provinces nozīmes ceļu Panoramica del Montello līdz ceļa izejai krustojumā ar ceļu transversale del Montello (Nr. 14). No krustojuma robežlīnija attiecībā pret Panoramica autoceļu turpinās pa vertikālu līniju līdz Piave upes krastā esošā pakalna malai. Tālāk robežlīnija turpinās austrumu virzienā pa Montello nogāzes augšu gar Piave upi līdz apdzīvotajai vietai Case Saccardo, kas atrodas Nervesa della Battaglia pašvaldības teritorijā. Robežlīnija turpinās dienvidaustrumu virzienā pa robežu starp Nervesa un Susegana pašvaldības teritorijām un pa autoceļu, kas iet gar Piave upi, garām upes mērstacijai, līdz Nervesa ciematam, no kurienes robežlīnija turpinās rietumu virzienā pa valsts nozīmes ceļu Nr. 248 Schiavonesca Marosticana, kurš ved līdz robežai starp Treviso provinci un Vicenza provinci aptuveni pie 42,5 km atzīmes S. Zenone degli Ezzelini pašvaldības teritorijā. No šā punkta robežlīnija turpinās ziemeļu virzienā pa robežu starp Treviso provinci un Vicenza provinci, līdz sasniedz izolīniju 400 m augstumā vjl. Borso del Grappa pašvaldības teritorijā. Robežlīnija turpinās pa minēto izolīniju virzienā uz austrumiem, cauri Borso del Grappa, Crespano del Grappa, Possagno, Cavaso del Tomba un Pederobba pašvaldības teritorijā esošajiem ciematiem. Kad sasniegta Pederobba pašvaldības teritorija, robežlīnija turpinās dienvidu virzienā pa Calpiana ceļu no punkta, kur tas krustojas ar 400 m augstuma vjl. izolīniju. Pa šo ceļu tā turpinās dienvidaustrumu virzienā garām saimniecībai Pedemontana, līdz sasniedz provinces nozīmes ceļu Pedemontana del Grappa. Robežlīnija turpinās pa Pedemontana del Grappa ceļu līdz krustojumam ar valsts nozīmes ceļu Nr. 348 Feltrina aiz Pederobba ciemata. Pa šo valsts nozīmes ceļu robežlīnija turpinās līdz Onigo di Pederobba, kur tā pagriežas uz austrumiem un virzās pa ceļu, kas ved uz Covolo, līdz Pieve un Rive. Tālāk robežlīnija turpinās gar Brentella kanālu līdz 160 m izolīnijai, tad turpinās uz ziemeļaustrumiem Covolo virzienā, iet cauri šai apdzīvotajai vietai un līdz Barche, kur tā sasniedz 146 m augstumu vjl. pie Piave upes. No punkta 146 m augstumā robežlīnija turpinās pa ceļu virzienā uz dienvidiem līdz krustojumam ar ceļu, kas ved uz Crocetta del Montello, aptuveni 27,8 km punktā. No šā punkta robežlīnija turpinās pa šo ceļu dienvidu virzienā līdz apdzīvotajai vietai Fornace, kur tā pagriežas dienvidaustrumu virzienā un virzās pa ceļu, kas ved uz Rivasecca; tā iet cauri šai apdzīvotajai vietai un turpinās dienvidaustrumu virzienā pa ceļu gar Castelviero kanālu, līdz sasniedz apdzīvoto vietu Ciano, atgriežoties sākumpunktā.